recursal/SuperWikiNEXT-32B huggingface dataset:
**تخلیصی محاس** یا **ریکٹینا** (تخلیص کاری کرنے والا محاس) ایک ایسا آلہ ہے جسے امریکی ماہرین کی جماعت نے وائی فائی کے ذریعے برقی توانائی حاصل کرنے کے لیے بنایا ہے۔

وجہ تسمیہ
---------

انگریزی میں لفظ ریکٹینا (Rectenna) دو الفاظ کے کچھ ابتدائی حروف کے ملاپ سے اخذ گیا ہے۔ یعنی ریکٹیفائنگ (Rectifying) سے ریکٹ (Rect) اور انٹینا (Antenna)سے ینا (enna) لیا گیا ہے۔ اردو میں بھی اسی کلیہ کے مطابق تخلیص کاری (یعنی ریکٹیفائنگ) سے تخلیص اور محاس (یعنی انٹینا) سے پورا لفظ لے کر تخلیصی محاس اخذ کیا گیا ہے۔

لاسلکی تخلیصی محاس
------------------

امریکی ماہرین نے ایک خاص مٹیریل سے آلہ تیار کیا ہے جو وائرلیس انٹرنیٹ اوردیگر برقناطیسی شعاعیں جذب کرکے اسے بجلی میں بدلتا ہے اس آلے کو ’ریکٹینا‘ کا نام دیا گیا ہے جس کی بدولت اب وائی فائی سے موبائل چارج کرنا ممکن ہوجائے گا۔

ٹامس پیلیے سیوئس
----------------

نیچر نامی جرنل میں شائع تحقیق کے مطابق میساچیوسٹس انسٹی ٹیوٹ برائے ٹیکنالوجی ( ایم آئی ٹی) کے ماہرین ٹامس پیلے سیوئس اور ان کے ساتھیوں نے ایک انتہائی باریک اور انقلابی مٹیریل بنایا ہے جو وائی فائی شعاعوں کو جذب کرتا ہے اور اسے بجلی میں تبدیل کرتا ہے۔ اس طرح میز کی پوشاک اور پردوں کو بھی وائی فائی سے بجلی پیدا کرنے کے قابل بنایا جا سکتا ہے۔
ٹامس کہتے ہیں کہ ’ بہت جلد چھوٹے آلات کے لیے چارجر کی ضرورت نہیں رہے گی اور میز پر رکھے کپڑے نما سینسر سے برقناطیسی اشعاع کو بجلی میں ڈھالا جاسکے گا۔ تجربہ گاہ میں اس مٹیریل سے 30 سے 40 فیصد افادیت پر 40 مائیکرو واٹ بجلی حاصل کرنے کا کامیاب مظاہرہ کیا گیا جو اس (ٹیکنالوجی) کے فوری استعمال کی جانب ایک اہم اشارہ ہے‘۔

اجزائے ترکیبی
-------------

ریکٹینا کو مولبڈینم ڈائی سلفائیڈ کی باریک پرت سے بنایا گیا ہے اور اس سے بڑی اور لچک دار شیٹوں میں بدلا جا سکتا ہے۔ مستقبل میں ہمارا گھر چھوٹے آلات اور سینسر سے بھرا ہوگا جنہیں چلانے کے لیے مسلسل توانائی کی ضرورت ہوگی۔ اسی بنا پر ایسے نظاموں کی ضرورت محسوس ہورہی ہے جو ماحول سے توانائی لے کر بجلی بناسکیں۔

حوالہ جات
---------


1. ↑  "آرکائیو کاپی"۔ 31 جنوری 2019 میں اصل سے آرکائیو شدہ۔ اخذ شدہ بتاریخ 29 جنوری 2019  الوسيط `|url-status=` تم تجاهله (معاونت)
**سیما پہوا** ( پیدائش: 10 فروری 1962ء) ایک ہندوستانی خاتون اداکارہ اور ہدایت کار ہیں جو فلموں اور ٹیلی ویژن میں اپنے مزاحیہ کرداروں کے لیے جانی جاتی ہیں۔ وہ فلم فیئر ایوارڈ اور فلم فیئر او ٹی ٹی ایوارڈ سمیت متعدد ایوارڈز کی وصول کنندہ ہیں۔ وہ دوردرشن کے مقبول صابن اوپیرا *ہم لوگ* (1984ء-1985ء) میں *بدکی* کے اپنے کردار کے لیے نمایاں ہوئیں۔ ایک تھیٹر اداکارہ کے طور پر، اس نے دہلی میں قائم تھیٹر گروپ سمبھاو کے ساتھ کام کیا، اس سے پہلے کہ وہ 1994 میں فلموں میں کام کرنے اور ٹیلی ویژن اور تھیٹر میں اپنا کام جاری رکھنے کے لیے ممبئی جانے سے پہلے۔ اس نے *رام پرساد کی تہروی* (2021ء) کی ہدایت کاری کی، بطور ہدایت کار اس کی پہلی فلم تھی اور بہترین ڈیبیو ڈائریکٹر کا فلم فیئر ایوارڈ جیتا۔

کیریئر
------

پاہوا دوردرشن کے مقبول صابن اوپیرا *ہم لوگ* (1984ء-1985ء) میں *بدکی* کے اپنے کردار کے لیے مشہور ہوئیں۔ تھیٹر اداکار کے طور پر اس نے فلموں میں کام کرنے اور ٹیلی ویژن اور تھیٹر میں اپنا کام جاری رکھنے کے لیے 1994ء میں ممبئی منتقل ہونے سے پہلے دہلی کے تھیٹر گروپ  کے ساتھ کام کیا۔    اس کے بعد اس نے ایکتا کپور کی طرف سے زی ٹی وی کا ایک مقبول صابن اوپیرا، *کسام سے* (2006ء-2009ء) میں ماسی یا آنٹی کا کردار ادا کیا۔  یہ کردار اپنے بھتیجے اور اس کی بیوی بنی والیہ کے لیے بہت مہربان اور محبت کرنے والا ہے جو مرکزی کردار ہے ۔ اس نے فلم *آنکھوں دیکھی* (2013ء) کے لیے 2015ء کے اسکرین ایوارڈز میں بہترین معاون اداکارہ کا اسکرین ایوارڈ جیتا تھا۔ 2014 ءمیں اس نے متوسط طبقے کے بھیشم ساہنی کے طنز پر مبنی تھیٹر پرفارمنس کے لیے تعریف حاصل کی، *ساگ میٹ* جہاں اس نے پرفارمنس کے دوران کھانا پکایا اور سامعین کو کھانا پیش کیا گیا۔  انہیں *ہپ ہپ ہرے* سیریز میں اپنے کردار کے لیے بھی بہت پسند کیا گیا تھا، جہاں انہوں نے مظہر کی اکیلی ماں کا کردار ادا کیا تھا۔

ذاتی زندگی
----------

وہ سیما بھارگوا کی پیدائش ہوئی تھی۔ اس کی شادی اداکار منوج پاہوا سے ہوئی ہے،  *ہم لوگ* میں شریک اداکار ہیں،  اور اپنی بیٹی مانوکریتی اور بیٹے میانک کے ساتھ ورسوا، ممبئی میں رہتی ہیں۔  02-مارچ-2022 کو اس کے بیٹے میانک پاہوا نے اداکار پنکج کپور اور سپریا پاٹھک کپور کی بیٹی ثنا کپور سے شادی کی۔ ثناء اداکار شاہد کپور کی سوتیلی بہن اور تجربہ کار فنکار دینا پاٹھک کی پوتی ہیں۔




1. 1 2 3  Chandrima Pal (9 August 2015)۔ "Manoj Pahwa and family on theatre, Bhisham Sahni and more"۔ Mid Day۔ اخذ شدہ بتاریخ 27 جنوری 2016
2. 1 2 3  Alaka Sahani (23 August 2009)۔ "Sister Act"۔ The Indian Express۔ اخذ شدہ بتاریخ 26 جنوری 2016
3. ↑  "The Mint Planner"۔ 7 August 2015۔ اخذ شدہ بتاریخ 26 جنوری 2016
4. ↑  Karan Bhardwaj (15 April 2014)۔ "Culinary act"۔ The Pioneer۔ اخذ شدہ بتاریخ 26 جنوری 2016
5. ↑  "Meet Mr and Mrs Pahwa: 'We have our tuning with each other for 30 years'"
**ہارسلی پہاڑ** یا ہارسلی پہاڑیاں : بھارت کی ریاست آندھرا پردیش، ضلع چتور میں شہر مدنپلی قریب واقع پہاڑیاں ہیں۔ یہ پہاڑیاں گرما کی چھٹیاں منانے کے لیے موزوں ہیں۔ شہر مدنپلی سے بی کوتہ کوٹہ جانے والی راہ میں شہر مدنپلی سے 20 کلومیٹر دوری پر واقع ہیں۔ شہر بنگلور سے 120 کلومیٹر اور شہر چینئی سے 278 کلومیٹر فاصلے پر واقع یہ پہاڑیاں اپنی خوبصورتی اور آب و ہوا کے لیے مشہور ہیں۔ انھیں آندھرا اوٹی بھی کہا جاتا ہے۔

تاریخ
-----

مقامی لوگوں کا ماننا ہے کہ ان پہاڑیوں کا پرانا نام اینگو ملما کونڈا تھا۔ ایک لڑکی جس کا نام مَلما تھا، جو یہاں پر ہاتھیوں کی دیکھ بھال کیا کرتی تھی۔ اور یہ مقامی قبائل سے تعلق رکھتی تھی۔ یہ لڑکی اچانک غائب ہوجانے پر، لوگوں نے سوچا کہ یہ کوئی دیوی تھی اور بعد میں اس کا مندر بھی بنا دیا۔
1840-43 ء کے دوران کڈپہ ضلع کے کلیکٹر جو برطانوی تھے، ان کا نام W.D.ہارسلی تھا، اس علاقے سے متاثر ہوکر یہاں پر انھوں نے گرمی کے موسم میں چھٹیاں گذارنے کے لیے اپنی قیام گاہ بنالی۔ بعد اذیں آندھرا پردیش کے گورنر کے لیے یہ گھر استعمال کیا جانے لگا، جس کو گورنر بنگلا کہتے ہیں۔

تفریحی مقامات
-------------

گھنے جنگلات، خوبصورت وادیاں، یوکلپٹس کے درخت، گل مہر، جاکرانڈا، الامندا کے گھنے درخت یہاں کے دلکش مناظر ہیں۔ یہاں ایک جھیل ہے جس کا نام گنگوتری ہے۔ ایک ماحولیاتی پارک بھی ہے۔ اور اڈوینچر سپورٹس کے لیے زوربنگس بھی موجود ہیں۔ ٹریکنگ، ریپلنگ جیسے کھیل اور مشاغل کے لیے سہولتیں بھی ہیں۔ اور اہم چیز یہ ہے کہ یہاں پر ہارسلی میوزیم کے نام سے ایک چھوٹا عجائب گھر بھی موجود ہے۔
آندھرا پردیش کی ٹوریزم ڈپارٹمینٹ نے یہاں پر کئی سہولتیں فراہم کی ہیں۔ جیسے میوزیم، تیراکی پول وغیرہ۔

یہاں پر اقامتی اسکولز بھی ہیں۔ جن میں پڑھنے کے لیے ملک بھر سے امیر لوگوں کے بچے پڑھنے کے لیے آتے ہیں۔

مسلم آبادی بھی ہے، ایک مسجد اور عیدگاہ بھی موجود ہے۔

ہارسلی پہاڑ سے منظر۔

مزید دیکھیے
-----------

* کونڈنیا وائلڈ لائف سانکچوئری، پلمنیر

حوالہ جات
---------

1. ↑  Prajasakti (2008-05-05)۔ "Horsley hills"۔ Prajasakti۔ 29 مارچ 2008 میں اصل سے آرکائیو شدہ۔ اخذ شدہ بتاریخ 08 مئی 2008  الوسيط `|url-status=` تم تجاهله (معاونت)
**نصب الرایہ لاحادیث الہدایہ** فن تخریج پر مشہور ترین کتاب ہے ۔  

یہ کتاب عبداللہ بن یوسف زیلعی کی تصنیف ہے ، آپ حافظ زیلعی کے نام سے زیادہ مشہور ہیں ، آپ حنفی مقلد ہیں ابو محمد آپ کی کنیت ہے اور لقب جمال الدین ، آپ کا سنہ وفات 762ھ ہے ۔
نصب الرایہ ایسی کتاب ہے جس میں علامہ زیلعی حنفی نے ان احادیث کی تخریج کی ہے جنہیں علی بن ابی بکر مرغینانی حنفی نے فقہ حنفی پر تحریر کردہ اپنی مشہور کتاب ’’ ہدایہ ‘‘ میں مسائل کی دلیلوں کے طور پر ذکر فرمایا ہے ۔  

’’ نصب الرایہ ‘‘ کتبِ تخریج میں بہت عمدہ کتاب ہے مصنف نے حدیث کی سندوں کو بھی بیان کیا ہے ، پھر حدیث کی کتابوں میں وہ حدیث کہاں کہاں مل سکتی ہے اس کا بھی ذکر کیا ہے ، مزید برآں حدیث کی سند کے راوی پر جرح و تعدیل کے سلسلے میں ائمہ جرح و تعدیل کے اقوال بھی بڑے صاف اور واضح انداز میں ذکر کیے ہیں ۔
کتاب علامہ زیلعیؒ کی ، حدیث اور علومِ حدیث میں مہارت وتبحرعلمی کی کافی شہادت ہے ، اس کتاب سے پتہ چلتا ہے کہ علامہ زیلعیؒ حدیث کے بنیادی مصادر ومراجع پر بڑی گہری نظر رکھتے تھے ، ان مصادر سے احادیث کے استخراج وبیان پر مہارت تامہ کے حامل تھے ۔
علامہ سید محمد بن جعفر کتّانی ’’ الرسالۃ المستطرفہ ‘‘ میں ’’ نصب الرایہ ‘‘ کے بارے میں رقم طراز ہیں :
’’ وہو تخریج نافع جدا بہ استمد مَن جاء بعدہ مِن شراح الہدایۃ ، بل منہ استمد کثیرا ، الحافظ بن حجر في تخاریجہ وہو شاہد علی تبحُّرہ في فن الحدیث واسماء الرجال ، وسعۃ نظرہ في فروع الحدیث إلی الکمال ‘‘ ۔ یہ بہت نفع بخش تخریج ہے ، بعد کے شارحینِ ہدایہ نے اس سے مدد لی ہے ، بل کہ حافظ ابن حجر عسقلانیؒ نے بھی اپنی تخریجوں میں اس سے کافی تعاون لیا ہے ، اس سے علامہ زیلعیؒ کے فن حدیث میں تبحرِ علمی کا پتہ چلتا ہے اور معلوم ہوتا ہے کہ مصنف کی نظر اسماء الرجال اور فروعِ حدیث میں بڑی کامل وتام ہے ۔ 

1. ↑  الرسالة المستطرفة لبيان مشهور كتب السنة المشرفة مؤلف: علامہ كتاني ناشر: دار البشائر الإسلامية بیروت
**سورہ تکویر** یا **کُوِّرَت** مکی سورتوں میں سے ہے۔ ترتیب مصحف کے لحاظ سے 81ویں اور ترتیب نزول کے لحاظ سے 7ویں سورت ہے اور قرآن کے آخری پارے میں واقع ہے۔ اس سورت کا نام اس کی پہلی آیت سے لیا گیا ہے جس میں **تکویر** (سورج کا تاریک ہوجانا) کی طرف اشارہ ہوا ہے۔ سورہ تکویر میں قیامت اور اس کی لرزہ خیزی نیز قرآن کی عظمت اور اس کی تاثیر پر بحث کی گئی ہے۔

نام
---

پہلی ہی آیت کے لفظ *کوِّرَت'* سے ماخوذ ہے۔ کوِّرَت تکویر سے صیغۂ ماضی مجہول ہے جس کے معنی ہیں لپیٹی گئی۔ اس نام سے مراد یہ ہے کہ وہ سورت جس میں لپیٹنے کا ذکر آیا ہے۔

زمانۂ نزول
----------

مضمون اور اندازِ بیاں سے صاف محسوس ہوتا ہے کہ یہ مکۂ معظمہ کے ابتدائی دور کی نازل شدہ سورتوں میں سے ہے۔

موضوع اور مضمون
---------------

اس کے دو موضوع ہیں ایک آخرت اور دوسرے رسالت۔

پہلی چھ آیتوں میں قیامت کے پہلے مرحلے کا ذکر کیا گیا ہے جب سورج بے نور ہو جائے گا، ستارے بکھر جائیں گے، پہاڑ زمین سے اکھڑ کر اڑنے لگیں گے، لوگوں کو اپنی عزیز ترین چیزوں تک کا ہوش نہ رہے گا، جنگلوں کے جانور بدحواس ہو کر اکٹھے ہو جائیں گے اور سمندر بھڑک اٹھیں گے۔ پھر سات آیتوں میں دوسرے مرحلے کا ذکر ہے جب روحیں از سرنو جسموں کے ساتھ جوڑ دی جائیں گی، نامۂ اعمال کھولے جائیں گے، جرائم کی بازپرس ہوگی، آسمان کے سارے پردے ہٹ جائیں گے اور دوزخ جنت سب چیزیں نگاہوں کے سامنے عیاں ہو جائیں گی۔ آخرت کا یہ سارا نقشہ کھینچنے کے بعد یہ کہہ کر انسان کو سوچنے کے لیے چھوڑ دیا گیا ہے کہ اس وقت ہر شخص کو خود معلوم ہو جائے گا کہ وہ کیا لے کر آیا ہے۔ 

اس کے بعد رسالت کا مضمون دیا گیا ہے۔ اس میں اہل مکہ سے کہا گیا ہے کہ محمد صلی اللہ علیہ و آلہ وسلم جو کچھ تمہارے سامنے پیش کر رہے ہیں وہ کسی دیوانے کی بڑ نہیں ہے، نہ کسی شیطان کا ڈالا ہوا وسوسہ ہے، بلکہ خدا کے بھیجے ہوئے ایک بزرگ، عالی مقام اور امانت دار پیغام بر کا بیان ہے جسے محمد صلی اللہ علیہ و آلہ وسلم نے کھلے آسمان کے افق پر دن کی روشنی میں اپنی آنکھوں سے دیکھا ہے۔ اس تعلیم سے منہ موڑ کر آخرت تم کدھر چلے جا رہے ہو؟

| * د
* ب
* ت
قرآنی سورتوں کی فہرست |
| --- |
| 
* الفاتحہ
* البقرہ
* آل عمران
* النساء
* المائدہ
* الانعام
* الاعراف
* الانفال
* التوبہ
* یونس
* ہود
* یوسف
* الرعد
* ابراہیم
* الحجر
* النحل
* الاسرا
* الکہف
* مریم
* طٰہٰ
* الانبیاء
* الحج
* المؤمنون
* النور
* الفرقان
* الشعرآء
* النمل
* القصص
* العنکبوت
* الروم
* لقمان
* السجدہ
* الاحزاب
* سبا
* فاطر
* یٰس
* الصافات
* سورہ ص
* الزمر
* المؤمن
* حم السجدہ
* الشوریٰ
* الزخرف
* الدخان
* الجاثیہ
* الاحقاف
* محمد
* الفتح
* الحجرات
* ق
* الذاریات
* الطور
* النجم
* القمر
* الرحمٰن
* الواقعہ
* الحدید
* المجادلہ
* الحشر
* الممتحنہ
* الصف
* الجمعہ
* المنافقون
* التغابن
* الطلاق
* التحریم
* الملک
* القلم
* الحاقہ
* المعارج
* نوح
* الجن
* المزمل
* المدثر
* القیامہ
* الدہر
* المرسلات
* النباء
* النازعات
* عبس
* التکویر
* الانفطار
* المطففین
* الانشقاق
* البروج
* الطارق
* الاعلیٰ
* الغاشیہ
* الفجر
* البلد
* الشمس
* اللیل
* الضحیٰ
* الم نشرح
* التین
* العلق
* القدر
* البینہ
* الزلزال
* العادیات
* القارعہ
* التکاثر
* العصر
* الہمزہ
* الفیل
* قریش
* الماعون
* الکوثر
* الکافرون
* النصر
* لہب
* الاخلاص
* الفلق
* الناس

 |
**میلو ویادو** (انگریزی: Millau Viaduct، فرانسیسی:le Viaduc de Millau لی ویادو دمیلو) جنوبی فرانس میں دریائے ٹارن کی وادی پر قائم ایک عظیم پل ہے۔ انگریز ماہر تعمیرات نارمن فاسٹر اور پلوں کے فرانسیسی مہندس مائیکل ورلوگیوکس کا ڈیزائن کردہ یہ گاڑیوں کے لیے تیار کردہ دنیا کا بلند ترین پل ہے جس کے ایک ستون کی بلندی 343 میٹر (ایک ہزار 125 فٹ) ہے جو پیرس کے مشہور ایفل ٹاور سے بھی زیادہ ہے۔ ویادو پیرس سے بیزیرس جانے والے راستے اے 75-اے 71 کا حصہ ہے۔ اس کا افتتاح 14 دسمبر 2004ء کو فرانس کے صدر ژاک شیراک نے کیا اور دو روز بعد اسے گاڑیوں کے لیے کھول دیا گیا۔ اس پل کی تعمیر کا آغاز 16 اکتوبر 2001ء کو ہوا تھا۔ 

پل کی تعمیر سے سڑک نیچے وادی میں میلو کے شہر میں اترتی تھی اور جولائی اور اگست کے تعطیلات کے ایام میں ٹریفک کے شدید مسائل پیدا ہوتے تھے۔ اس لیے ایک ایسے پل کی ضرورت محسوس کی گئی جو ٹریفک کو اس وادی کو با آسانی عبور کرنے کی سہولت دے۔ اس مقصد کے لیے یہ عظیم الشان منصوبہ تخلیق کیا گیا جو میلو ویادو جیسی عظیم تعمیر کی صورت میں منتج ہوا۔ 

میلو ویادو پل 7 کنکریٹ کے ستونوں کے سہارے قائم ہے جس پر 36 ہزار ٹن وزنی اور 2460 میٹر طویل سڑک تعمیر ہے جو 32 میٹر چوڑی اور 4.2 میٹر گہری ہے۔

نگار خانہ
---------

*
**اعلانِ بالفور** برطانوی حکومت کی صیہونی یہودیوں سے ایک خفیہ معاہدے کی توثیق تھی جس کا تعلق پہلی جنگِ عظیم کے بعد سلطنتِ عثمانیہ کے ٹکڑے کرنے سے تھا۔ یہ بعد میں سامنے آ گیا۔ اس اعلان کی علامت برطانوی دفترِ خارجہ کے ایک خط کو سمجھا جاتا ہے جو 2 نومبر 1917ء کو آرتھر جیمز بالفور (سیکریٹری خارجہ) نے صیہونیوں کے نام لکھا تھا۔ اس خط میں برطانیہ نے صیہونیوں کو اس بات کا یقین دلایا ہے کہ وہ فلسطین کی سرزمین میں ایک یہودی ریاست کے قیام میں بھر پور اور عملی مدد دیں گے۔ خط میں یہ بھی بتایا گیا کہ اس معاہدہ کی توثیق برطانوی کابینہ کے ایک خفیہ اجلاس میں 31 اکتوبر 1917ء کو ہو چکی ہے۔ اسی اعلان کے تحت اسرائیل کا قیام عمل میں آیا۔

تفصیل
-----

یہ معاہدہ، اعلان اور خط دو یہودیوں حاییم وائزمین (جو بعد میں اسرائیل کا پہلا صدر بنا) اور ناہوم سوکولو کی متواتر کوششوں کا نتیجہ تھا جو لندن میں صیہونی یہودیوں کے نمائندے تھے۔ ان کی خواہش تھی کہ فلسطین کے دس لاکھ لوگوں کو وہاں سے نکال کر وہاں ایک یہودی ریاست کا قیام عمل میں لایا جائے۔ یہ اعلان بعد میں نہ صرف ترکی کے ساتھ ایک معاہدہ کا حصہ بھی بنا جب ترکی جنگِ عظیم اول ہار گیا بلکہ اس کو خفیہ طور پر وائزمین نے کچھ عربوں سے بھی منوایا جو اس زمانے میں اقتدار کی شدید ہوس میں مبتلا تھے اور اس کے لیے سلطنتِ عثمانیہ کے خاتمے سمیت کچھ بھی کرنے کو تیار تھے۔

خط کا متن
---------

بالفور کے خط کا عکس
برطانیہ کے اس وقت کے سیکریٹری خارجہ آرتھر جیمز بالفور کے خط کے متن کا اردو ترجمہ کچھ یوں ہے :

دفترِ خارجہ
  

2 نومبر 1917ء
  

محترم روتھشیلڈ
  

مجھے شاہ برطانیہ کی طرف سے آپ کو بتاتے ہوئے ازحد خوشی ہو رہی ہے کہ درج ذیل اعلان صہیونی یہودیوں کی امیدوں کے ساتھ ہماری ہمدردی کا اظہار ہے اور اس کی توثیق ہماری کیبینیٹ بھی کر چکی ہے :   

"شاہ برطانیہ کی حکومت فلسطین میں ایک یہودی ریاست کے قیام کی حامی ہے اور اس مقصد کو حاصل کرنے کے لیے اپنی ہر ممکن صلاحیت کو بروئے کار لائے گی مگر اس بات کو مدِ نظر رکھا جائے کہ فلسطین کی موجودہ غیر یہودی آبادی (مسلمان اور مسیحی) کے شہری و مذہبی حقوق یا دوسرے ممالک میں یہودیوں کی سیاسی حیثیت کو نقصان نہ پہنچے۔ " 

میں بہت ممنون ہوں گا اگر اس اعلان کو صہیونی فیڈریشن کے علم میں بھی لایا جائے۔   

آپ کا مخلص  

آرتھر جیمز بالفور

متعلقہ مضامین
-------------

* فلسطین
* سلطنتِ عثمانیہ
* آرتھر جیمز بالفور

حوالہ جات
---------

1. ↑  اعلانِ بالفور (Balfour Declaration). انسائکلو پیڈیا بریٹانیکا
**خورشید بیگم** ، جنہیں **تانی بیگم** کے نام سے بھی جانا جاتا ہے، ایک پاکستانی اداکارہ اور گلوکارہ ہیں۔  انہوں نے اردو اور پنجابی دونوں فلموں میں اداکاری کی اور فلم *سنگدل* (1968)، *درد* (1969)، *ہیر رانجھا* (1970)، *انصاف اور قانون* (1971)، *شیراں دے پتر شیر* (1981) اور *ایک دن بہو* میں اپنے کرداروں کے لیے جانی جاتی ہیں۔

ابتدائی زندگی
-------------

تانی لاہور ، برٹش انڈیا میں پیدا ہوئیں اور انہون نے اپنی تعلیم لاہور یونیورسٹی سے مکمل کی۔

کیریئر
------

تانی بیگم نے اداکاری کا آغاز 1965 میں پنجابی فلم *ملنگی* سے کیا جو باکس آفس پر سپر ہٹ فلم تھی۔ وہ *جنٹرمین*, *دلہ حیدری*, *یملا جٹ*, *سجا*, *محرم دل دا*, *انجان*, *انوارہ* اور *ٹیکسی ڈرائیور* جیسی فلموں میں نظر آئیں ۔ اس کے بعد اس نے اپنا نام بدل کر تانی بیگم رکھ لیا اور بعد میں وہ فلموں *دل ایک آئے*, *من کی جیت*, *راجو*, *وچریا ساتھی*, *بہاروں کی منزل*, *2 بدن*, *پیار ہی پیار* اور *دنیا گول ہے* میں نظر آئیں.  اس کے بعد سے وہ فلموں *دامن* ، *لاجواب* ، *انوکھا داج* ، *طوفان تے چٹان* ، *یہ زمانہ اور ہے* ، *2 دل* اور *نوکر تے ملک* میں نظر آئیں۔  وہ فلموں اور ریڈیو میں بھی گانے گاتی تھیں پھر پی ٹی وی پر ڈراموں میں بھی کام کرنے لگیں۔  وہ ڈراموں *تیسرا کنارا* ، *سونا چندی* ، *میرات العروس* اور *نیلے ہاتھ* میں نظر آئیں۔  انہوں نے 150 سے زائد فلموں اور کئی ڈراموں میں کام کیا۔  بعد ازاں 2016 کے آخر میں وہ ریٹائر ہوئیں اور اپنی بیٹی سیمی زیدی کے ساتھ میری لینڈ میں رہنے چلی گئیں اور وہاں وہ اپنی بوتیک اور جیولری کی دکان چلاتی ہیں۔

ذاتی زندگی
----------

تانی نے پانچ شادیاں کیں لیکن ان کی پانچ شادیاں طلاق پر ختم ہوئیں بعد میں انہوں نے اداکار ادیب سے شادی کی لیکن بعد میں ان کی طلاق ہو گئی۔  ان کے پانچ بچے ہیں جن میں دو بیٹے اور تین بیٹیاں ہیں۔ تانی کی دو بیٹیاں سحر اور سیمی زیدی بھی اداکارہ تھیں۔

حوالہ جات
---------

1. 1 2 3 4 5 6  "تانی"۔ Pakistan Film Magazine۔ 15 February 2023
2. ↑  "Sheran De Puttar Sher"۔ Pakistan Film Magazine۔ 4 June 2023
3. ↑  "تانی بیگم ایک معروف اداکارہ اور گلوکارہ ہیں"۔ Nigar Magazine (Golden Jubilee Number): 183۔ 2000
4. ↑  Mushtaq Gazdar (1997)۔ Pakistan Cinema, 1947–1997۔ Oxford University Press۔ صفحہ: 272۔ ISBN 0-19-577817-0
5. ↑  "2 Badan"۔ Pakistan Film Magazine۔ 20 August 2019
6. ↑  Mushtaq Gazdar (1997)۔ Pakistan Cinema, 1947–1997۔ Oxford University Press۔ صفحہ: 279۔ ISBN 0-19-577817-0
7. ↑  South and Southeast Asia Video Archive Holdings - Issue 5۔ University of Wisconsin--Madison۔ صفحہ: 75
8. ↑  "تانی بیگم ایک معروف اداکارہ اور گلوکارہ ہیں"۔ Nigar Magazine (Golden Jubilee Number): 183۔ 2000
9. ↑  The Herald - Volume 24, Issues 1-3۔ Pakistan Herald Publications۔ صفحہ: 190

بیرونی روابط
------------

* انٹرنیٹ مووی ڈیٹابیس (IMDb) پر تانی بیگم
Shoebill-5
**شوبل ایک بہت بڑا اور لمبا پرندہ ہے جو گگن بھیڑ اور بگلا کی نسل سے تعلق رکھنتے ہوئے کہلا جاتا ہے**

مسکن
----

یہ پرندہ صاف پانی کی دلدلوں اور کھاڑیوں میں رہتا ہے۔ شوبل سوڈان، یوگینڈا ، کانگو، روانڈا، تنزانیہ، کینیا، وسطی جمہوری افریقا، بوٹسوانا اور کیمرون میں پایا جاتا ہے۔

جسمانی پیمائشیں
---------------

شوبل کی جسمانی اونچائی 50 انچ تاہم کچھ اقسام میں 60 انچ تک بھی ہوتی ہے۔ چونچ سے دم تک کی لمبائی 55 انچ اور پروں کا پھیلاؤ 7 فٹ تک ہو سکتا ہے۔

خوراک
-----

شوبل ایک گوشت خور پرندہ ہے اس کی خوراک میں مختلف اقسام کی مچھلیاں بالخصوص کیٹ فش، مونیٹر چھپکلی، مینڈک، روڈنٹ چوہے، ننھے کچھوے، مگر مچھ کے بچے، آبی پرندوں کے چوزے اور کچھ شوبل افریقی ہرن کے بچے کھاتے بھی پائے گئے۔

عمل تولید
---------

شوبل اپنا گھونسلا دلدلی گھاس سے بناتا ہے۔ مادہ شوبل ایک سیزن میں 1 سے 3 انڈے دیتی ہے جن سے 30 دن میں چوزے نکلتے ہیں۔

دلچسپ حقائق
-----------

شوبل کی عمر 35 سال تک ہوتی ہے۔ یہ رات کو شکار پے نکلتا ہے۔ یہ پرندہ گھروں میں بھی پالا جاتا ہے اور انسان سے جلد مانوس ہوجاتا ہے۔

حوالہ جات
---------

1. ↑
**علامۂِ فلسفہ** (doctor of philosophy / اختصار انگریزی Ph.D) ایک تعلیمی سند ہے جو اس سند کو حاصل کرنے والے طالب علم کے درجۂ تعلیم (educational degree) کو ظاہر کرتی ہے اور عام طور پر جامعات کی جانب سے فارغ التحصیل ہونے پر فاضل الکلیہ شخص کو عطاء کی جاتی ہے۔ تعلیمی اسناد میں حاصل کیے جانے والے اس درجۂ تعلیم کی حیثیت سب سے افضل تسلیم کی جاتی ہے اور اس اعلٰی ترین درجۂ تعلیم کے حصول سے قبل، طالب علم کو فاضل (bachelor) اور ماہر (master) کے مدارج سے گذرنا ہوتا ہے۔ عام طور پر علم و فضیلت کے اس درجے کو علمائی (doctorate) کا حصول سمجھا جاتا ہے اور اس علمائی کو حاصل کرنے والی شخصیت علامہ (doctor) کے لقب سے یاد کی جاتی ہے، متعدد اوقات یہ دونوں درجات العلم آپس میں بطور متبادل بھی استعمال ہوتے ہوئے دیکھے جاتے ہیں۔ یہاں ایک اہم بات یہ ہے کہ گو اس بعد التحصیل (post-graduation) درجۂ علم کے نام کے ساتھ فلسفہ لگایا جاتا ہے لیکن یہاں اس سے مراد اس کے یونانی بنیادی مفہوم شغف یا حب کے ہوا کرتے ہیں گویا کہ حب العلم؛ اور یہ علامۂ فلسفہ یعنی PhD کی تعلیم کسی بھی شعبۂ علم میں ہو سکتی ہے نا کہ محض فلسفے میں۔

مزید دیکھیے
-----------

* فاضل (bachelor)
* ماہر (master)\* علمائی (doctorate)
* بعد التحصیل (post-graduation)
**ویرو دیوگن** (1934ء — 27 مئی 2019ء) بھارتی بالی وڈ اسٹنٹ اور ایکشن کوریوگرافر اور فلم ہدایت کار تھے۔ ویرو دیوگن نے 80 سے زائد فلموں میں ایکشن سین کی ہدایت کی تھی اور امیتابھ بچن اور اجے دیوگن کی فلم ’ہندوستان کی قسم‘ کی ہدایت بھی کی تھی۔
اس کے علاوہ انھوں نے کرانتی، سوربھ اور سنہاسن جیسی فلموں میں بھی چھوٹے کردار نبھائے تھے۔

نجی زندگی
---------

امرتسر میں دیوگن خاندان میں پیدا ہوئے۔ مینا نامی خاتون سے بیاہ کیا اور ان کے بطن سے چار بچے ہوئے، دو بیٹے اداکار اجے دیوگن اور ہدایت کار انیل دیوگن، دو بیٹیاں نیلم دیوگن گاندھی اور کویتا دیوگن۔

ویرو شاز و نادر ہی عوام میں آتے تھے، آخری مرتبہ فروری 2019ء میں ٹوٹل دھمال کی خصوصی اسکریننگ کے موقع پر دیکھے گئے تھے۔

وفات
----

27 مئی 2019ء کو ممبئی میں 85 برس کی عمر میں چل بسے۔ وہ سوریہ ہسپتال، سینٹا کروز میں ایڈمٹ ہونے کے بعد س سانس کے مسائل میں مبتلا تھے۔ ان کی آخری رسومات ممبئی میں شام چھ بجے بتاریخ 27 مئی 2019ء کو ادا کر دی گئیں۔

حوالہ جات
---------

1. ↑  "Veeru devgan veteran action director and ajay devgns father passes away"۔ Economic Times۔ 27 May 2019
2. ↑  "اجے دیوگن کے والد ویرو دیوگن کا انتقال"
3. ↑  "معروف بھارتی اداکار کے والد انتقال کر گئے"۔ Samaa TV۔ 28 مئی 2019 میں اصل سے آرکائیو شدہ۔ اخذ شدہ بتاریخ 28 مئی 2019  الوسيط `|url-status=` تم تجاهله (معاونت)
**ہملیکو**  (فونیشی:Chimilkât) فونشیائی ملاح اور یورپی ساحلوں کی چھان بین کرنے والا پہلا مہم جو تھا۔ اس نے 450 قبل مسیح میں شمالی بحراوقیانوس میں واقع جزیرہ نما آئیبریا (موجودہ اسپین اور پرتگال) اور خلیج بسکے میں واقع فرانس کے ساحلوں کو دریافت کیا۔

ابتدائی زندگی
-------------

ہملیکوتونس کے علاقہ میں 480 قبل مسیح میں پیدا ہوا۔ اس نے اپنی ابتدائی سالوں میں بحریہ روم میں حریف ریاستوں کے خلاف لڑائیوں میں صلاحیتوں کا لوہا منوایا۔ یہاں تک کہ پانچویں صدی قبل مسیح کے وسط میں کارتھیج کے بادشاہ نے ہملیکو کو حکم دیا کہ وہ آبنائے جبل الطارق کے شمال میں واقع یورپین علاقوں کو دریافت کرے۔

450 قبل مسیح ہملیکو نے تین درجن گالے بحری جہازوں کے بیڑے اور ان پر سوار 700 سے زیادہ ملاحوں کے ساتھ اپنی تاریحي مہم کا آغاز کیا۔ اس کے بحری جہازوں نے مغرب کی طرف سفر کرتے ہوئے بحریہ روم کو پار کیا اور آبنائے جبل الطارق میں سے ہوتے ہوئے شمالی بحر اوقیانوس میں داخل ہوئے۔ چند دن کے سفر کے بعد ہملیکو نے جزیرہ نما آئیبیریا (اسپین و پرتگال) کا نظارہ کیا۔

مہم
---

پلینی کے مطابق ہملیکو خلیج بسکے تک رسائی حاصل کرنے والا پہلا شخص تھا۔ اس نے اسپین اور پرتگال کے ساحلوں کی دریافت کے بعد وہاں کے مقامی قبائل سے تجارتی لین دین کیا۔ اس نے شمال میں رودبار انگلستان کی طرف جانے کی بجائے اپنے عملہ میں شامل چند ملاحوں کو شمالی مغربی فرانس میں نئی تجارتی کالونی کی بنیاد رکھنے کا حکم دیا۔ ہملیکو نے ایک اندازے کے مطابق، ایک سالہ مہم کے دوران میں پرتگآل، اسپین، فرانس کی تین ہزار کلو میٹر طویل ساحلی پٹی دریافت کی، کارتھیج واپس پہنچ کر اس نے مقامی بادشاہ کو نئے دریافت کردہ علاقوں کے بارے بتایا۔ پلینی دی ایلڈر یا کسی دوسری تحریر سے علم نہیں ہوا کہ اس نے باقی زندگی کہاں گزاری اور کہاں مرا۔

مآخذ
----

ہملیکو کی مہم کے بارے میں سے سب معتبر شواہد رومنی مصنف پلینی دی ایلڈر کی تصنیف میں ملتی ہیں۔ پلینی نے اپنی زندگی میں قدیم یورپ کی تاريخ، جغرافیہ اور فنون سے متعلق سینکڑوں تحریریں اور 50 کتب لکھیں۔ مؤرخین اس کی تصنیفات کو بہترین ماخذ قرار دیتے ہیں۔

حوالہ جات
---------

1. 1 2  مکمل کام یہاں دستیاب ہے:  — مدیر: ایمائنول کواکو  اور ہینری لوئس گیٹس  — عنوان : Dictionary of African Biography — ناشر: اوکسفرڈ یونیورسٹی پریس  — ISBN 978-0-19-538207-5
2. ↑  "Himilco"۔ 05 دسمبر 2014 میں اصل سے آرکائیو شدہ۔ اخذ شدہ بتاریخ 01 نومبر 2015  الوسيط `|url-status=` تم تجاهله (معاونت)
3. ↑  طارق عزیز خان، سو عظیم مہم جو، صفحہ 29، 2011ء، سٹی بک پوائنٹ، کراچی
4. 1 2  طارق عزیز خان، سو عظیم مہم جو، صفحہ 30، 2011ء، سٹی بک پوائنٹ، کراچی
5. ↑  طارق عزیز خان، سو عظیم مہم جو، صفحہ 31، 2011ء، سٹی بک پوائنٹ، کراچی

| * د
* ب
* ت
قابل ذکر کارتھیجی شخصیات |
| --- |
|  | 
* Adherbal (admiral)
* Adherbal (governor of Gades)
* Carthalo
* Dido
* Hamilcar (Drepanum)
* حملقار برقا
* ہنی بال
* Hannibal Gisco
* Hannibal Monomachus
* Hannibal the Rhodian
* Hanno the Elder
* Hanno the Great
* ہنو ملاح
* Hanno, son of Bomilcar
* Hasdrubal Barca
* Hasdrubal Gisco
* Hasdrubal the Boetharch
* Hasdrubal the Fair
* Hasdrubal (quartermaster)
* ہملیکو
* Mago (agricultural writer)
* Mago Barca
* Maharbal
* Sophonisba

 |  |
| **قدیم قرطاج** |
دیگر استعمالات کے لیے، دیکھیے Valerian (disambiguation)۔**والیریان آفیشیالس ,*Valeriana officinalis***Caprifoliaceae **(عربی: فاردن المخزنی)** ایک بارہماسی پھولدار پودا ہے جو یورپ اور ایشیا میں ہوتا ہے۔   موسم گرما میں جب بالغ پودے کی اونچائی ڈیڑھ میٹر (پانچ فٹ) ہوجاتی ہے، اس میں میٹھے خوشبو والے گلابی یا سفید پھول لگتے ہیں جو مکھیوں کی بہت سی نسلوں، خاص طور پر *ایرسٹالس* جینس کی ہوور فلائیز کو اپنی طرف متوجہ کرتے ہیں ۔ اسے کچھ لیپیڈوپٹیرا (تتلی اور کیڑے، بشمول گرے پگ ) انواع کے لاروا غذا کے طور پر استعمال کرتے ہیں۔

ویلیریان کی جڑ کے خام عرق میں سکون آور اور اضطراب پیدا کرنے والے اثرات ہو سکتے ہیں اور اسے نیند کو فروغ دینے کے لیے عام طور پر غذائی ضمیمہ کیپسول میں فروخت کیا جاتا ہے، لیکن اس مقصد کے لیے مؤثر ہونے کے طبی ثبوت ابھی تک کمزور یا غیر نتیجہ خیز ہیں۔   اس کی جڑوں اور پتوں کا استعمال، بلیوں میں نیم خواب آور رد عمل پیدا کرتے ہیں۔

زمرہ:نباتیات

زمرہ:طب

حوالہ جات
---------

1. 1 2  "Valerian"۔ Drugs.com۔ 9 June 2022۔ اخذ شدہ بتاریخ 22 جولا‎ئی 2022
2. 1 2  "Valerian"۔ Office of Dietary Supplements, US National Institutes of Health۔ 15 March 2013۔ اخذ شدہ بتاریخ 02 اپریل 2018
**حاجی محمد صفی الفاروقی** کا نام حاجی صفی اللہ اور حاجی محمد صفی سے شہرت رکھتے ہیں۔

### ولادت

آپ کی ولادت 4 ذو القعدہ 1156ھ 1743ء ہے۔خواجہ معصوم ثانی کو حضرت آدم علیہ السلام نے خواب میں بشارت دی کہ کل آپ کے ہاں بیٹا پیدا ہو گا جو بہت برگزیدہ ہو گا۔ اس کا نام میرے نام پر رکھنا جس کی وجہ سے ان کا نام صفی اللہ رکھا گیا۔

### کمالات

حاجی محمد صفی پیدائش کے فوراًبعد رونے سے پہلے بکمال فصاحت تین مرتبہ لفظ اللہ کہا اور جب کان میں اذان و تکبیر کہی گئی تووقت تکبیر ہونٹ مبارک ہل رہے تھے موجود لوگوں نے اس کی گواہی دی۔ ایام طفولیت میں ہی والد انتقال فرما گئے۔ ان کے بعد تربیت اپنے برادر بزرگ شاہ غلام محمد سے حاصل کی۔ آپ نے زیادہ تر سکونت کابل میں رکھی اور گرد و نواح کو فیوض باطنی سے منور کرتے رہے ۔

### شاعری

آپ بہت اچھے شاعر تھے ایک دیوان لکھا ایک مرتبہ حالت جذب ووجد میں اسے دھو ڈالا چند اشعار ہی باقی بچ سکے۔

### تصنیفات

آپ صاحب تصنیف بھی ہیں دیون جو ضائع ہو گیا اس کے علاوہ تین کتابیں تصنیف فرمائیں۔

1. آداب الاسرار جسے معدن الاسرار بھی کہتے ہیں
2. مخزن انوار صفی احمدی جس کا پورا نام مخزن الانوار احمدی فی کشف الاسرار المجددی کے نام سے موجود ہے
3. رسالہ چہار جوی

### سفر حرمین

آپ اپنے بیٹے حضرت ایشاں شہید برادر بزرگ فضل اللہ عمدۃ المقامات اور بی بی قیومہ کے ساتھ زیارت حرمین اور سفر حج کے لیے براستہ غزنی ،قلات سندھ اور بلوچستان روانہ ہوئے لیکن راستے ہی میں واصل بحق ہوئے۔

### وفات

دوران میں سفر حج بیمار ہوئے اور بروز سوموار 6 ذو القعدہ 1212ھ 1798ء کو آپ کی وفات ہوئی۔

### مزار

آپ کا مزار شہر حدیدہ یمن کے گردو ونواح میں ہے۔ یہ مسجد روشن ہندی کے قریب ایک درخت کے نیچے ہے۔

حوالہ جات
---------

1. ↑  حافظ محمد عرفان قادری (1413ھ)۔ تذکرہ مشائخ سیفیہ۔ لاہور: بہار اسلام پبلیکیشنز لاہور۔ pp. 157.
2. ↑  تاریخ اولیاء المعروف بالہامات غیبیہ فی سلاسل سیفیہ،صفحہ 122،علی محمد بلخی نورانی کتب خانہ قصہ خوانی بازار پشاور پاکستان۔

| * د
* ب
* ت
شجرہ نقشبندیہ سیفیہ |
| --- |
| 
* حضرت محمد صلی اللہ علیہ و آلہ و سلم
* ابوبکر صدیق
* سلمان فارسی
* قاسم بن محمد بن ابی بکر
* جعفر صادق
* بایزید بسطامی
* ابوالحسن خرقانی
* ابو علی فارمدی
* یوسف ہمدانی
* عبد الخالق غجدوانی
* محمد عارف ریوگری
* محمود انجیر فغنوی
* عزیزان علی رامتینی
* محمد بابا سماسی
* امیر کلال
* بہاء الدین نقشبند
* علاؤ الدین عطار
* یعقوب چرخی
* عبید اللہ احرار
* زاہد وخشی
* درویش محمد
* محمد مقتدیٰ امکنگی
* باقی باللہ
* مجدد الف ثانی
* محمد معصوم سرہندی
* صبغۃ اللہ بن قیوم ثانی
* محمد اسماعیل امام العارفین
* غلام محمد معصوم
* شاہ غلام محمد
* حاجی محمد صفی
* شاہ ضیاء الحق
* شاہ ضیاء عرف میانجی
* شمس الحق
* شاہ رسول طالقانی
* محمد ہاشم سمنگانی
* آخوندزادہ سیف الرحمن
* میاں محمد سیفی
* محمد سرفراز محمدی سیفی

 |  |
Bible
عیفا (/ :i:fə / ، عبرانی: עֵיפָה ‘سیپ سیف ، سیپٹوجینٹ Γαιφα ، Gahha) مدیان کے ان پانچ بیٹوں میں سے ایک تھا جو عبرانی بائبل میں درج تھے۔ مِدیان ، جو ابراہیم کا بیٹا تھا ، عیفا، عفر ، حنوک ، ابیدع اور الدعا کا باپ تھا۔

بقول ان کی بیوی قطورا (پیدائش 25: 4؛ 1 تواریخ 1: 33)۔ یہ پانچ مدینی نسل کے فرزند تھے۔

عیفاا دوبارہ اشعیا 60: 6 میں شیبہ سے سونے اور لوبان کے ٹرانسپورٹر کے طور پر ذکر کیا گیا ہے ، جو اس طرح جودہ (بہادری)میں توسیع کرے گا اور خداوند کی تعریف کرے گا  عیفا کواس سرزمین کے بارے میں بیان کیا ہے جہاں سے ڈرمیڈری اسرائیل آتی ہے: "اونٹوں کی ایک بڑی تعداد ، مدین اور عیفاکے جوان اونچے مقام پر چھا گئے ہیں۔"۔" 

قبیلہ عیفاکا ذکر آٹھویں صدی قبل مسیح کے اشوری بادشاہوں ٹگلاٹ-پیلیسر III اور سارگون دوم کی تحریروں میں کیا گیا ہے اور یہ مدینیوں کا واحد قبیلہ ہے جو بائبل کے باہر بھی تصدیق شدہ ہے۔  دجلہ پیلیزر کا نوشتہ انھیں Ḫa-a-a-ap-pa-a-a ، سرگون کا Ḫa-ia-pa-a کہتے ہیں۔ یہ اصل عبرانی کے ساتھ مطابقت رکھتا ہے جس کا مطلب سیپٹواجنٹ ، عیفاسے ہے ۔ ادبل ، میسا ، تیما اور شیبہ کے ساتھ ساتھ ، انھوں نے دجلہ پائلیزر کے سامنے جمع کروایا اور جنوبی فلسطین میں ایک فوجی مہم کے بعد خراج تحسین پیش کیا۔ سارگون دوم کی تاریخ میں ، ان کا ذکر ثمود ، مارسیمانی اور عبادی کے ساتھ کیا گیا ہے کیونکہ اسوریوں نے اسے شکست دی اور 716 میں سامریہ جلاوطن کیا گیا۔عیفاواحد نام ہے جو دونوں فہرستوں میں مشترک ہے۔ چونکہ سارگون کے ذکر کردہ قبائل دجلہ پِلیسر کے لکھے ہوئے مقابلوں سے فلسطین سے زیادہ فاصلے پر تھے ، اس لیے یہ اندازہ کیا جا سکتا ہے کہ عیفا ان عرب قبائل کے فلسطین کے قریب ترین مقام تھا۔ غالبا وہ بخور کے تجارتی راستے پر رہتے تھے ، لہذا اشعیا میں تجارت کا حوالہ دیتے ہیں۔ ان کی سرزمین کا تعین نہیں کیا جا سکتا لیکن یہ یترب (مدینہ) یا عیسزم ہو سکتا ہے .

دوسرے استعمال
-------------

ببائبل میں ، عیفا نام کا استعمال کالیب کی ایک لونڈی (1 تواریخ 2:46) اور جہدائی کا بیٹا جودہ (1 تواریخ 2:47) بھی ہے۔.

حوالہ جات
---------

1. ↑  churchofjesuschrist.org: "Book of Mormon Pronunciation Guide" (retrieved 2012-02-25), IPA-ified from «ē´fä»
2. ↑  churchofjesuschrist.org: "Book of Mormon Pronunciation Guide" (retrieved 2012-02-25), IPA-ified from «ē´fä»
3. ↑  Charles B. Williams, "Ephah." *International Standard Bible Encyclopedia* (1906).
4. 1 2  Charles B. Williams, "Ephah." *International Standard Bible Encyclopedia* (1906).
5. ↑  Kenneth E. Bailey (20 September 2009)۔ Jesus Through Middle Eastern Eyes: Cultural Studies in the Gospels۔ InterVarsity Press۔ صفحہ: 54۔ ISBN 978-0-8308-7585-6
6. ↑  Wayne T. Pitard, "Midian", in Bruce M. Metzger and Michael D. Coogan (eds.), *The Oxford Companion to the Bible* (Oxford University Press, 1993).
7. ↑  Israel Ephʻal, *The Ancient Arabs: Nomads on the Borders of the Fertile Crescent, 9th–5th Centuries B.C.* (Magnes Press, 1982), pp. 216–217.
کسی ایٹمی مرکزے کا خارجی نیوٹرون جذب کیے بغیر خود بخود ٹوٹنا (یعنی شق ہونا) **مختاری انشقاق** spontaneous fission کہلاتا ہے۔ یہ radioactivity کی ایک قسم ہے۔  

مختاری انشقاق ایک ایسا اشعاعی تنزل (radioactive decay) ہوتا ہے کہ جو خود مختار یا طعباً قدرتی طور پر واقع ہوتا رہتا ہے اور اسی وجہ سے اس کو مختاری انشقاق کہا جاتا ہے۔ ایسا انشقاق یا fission کا عمل نظریاتی طور پر ایسے کسی بھی جوہری مرکزے میں واقع ہو سکتا ہے جس کا کمیتی عدد یعنی ماس نمبر 130 جوہری کمیتی اکائیوں سے زیادہ ہو۔ لیکن عملی طور پر ایٹم کے مرکزے کا خود بخود ٹوٹنا صرف ان مرکزوں میں دیکھا گیا ہے جن کی کمیت 230 amu سے زیادہ ہوتی ہے۔  

ایٹم کے مرکزے (nucleus) کے ٹوٹنے کا ایک اور بھی طریقہ ہوتا ہے لیکن یہ خود بخود نہیں ہوتا۔ قابل انشقاق ایٹم میں جب باہر سے کوئی نیوٹرون داخل ہوتا ہے تو وہ دو چھوٹے ایٹمی مرکزوں میں ٹوٹ جاتا ہے اور اس عمل میں بہت ساری توانائی کے ساتھ مزید نیوٹرون بھی خارج ہوتے ہیں جو دوسرے ایٹموں کو توڑ سکتے ہیں۔ اس طرح نیوٹرون جذب کر کے ایٹم کا ٹوٹنا induced fission کہلاتا ہے۔

یورینیئم238 میں خود بخود مرکزے کے ٹوٹنے کا عمل اتنی سست رفتاری سے ہوتا ہے کہ اس کی نصف مقدار کے ٹوٹنے میں ایک کروڑ ارب سال لگیں گے۔ یہ وقفہ دنیا کی عمر سے بھی 20 لاکھ گنا زیادہ ہے۔

* ایک کلو گرام یورینیم 235 میں ہر سیکنڈ 0.16 ایٹم خود بخود ٹوٹتے رہتے ہیں۔
* ایک کلو گرام پلوٹونیم 239 میں ہر سیکنڈ 10 ایٹم خود بخود ٹوٹتے رہتے ہیں۔
* ایک کلو گرام پلوٹونیم 240 میں ہر سیکنڈ 415,000 ایٹم خود بخود ٹوٹتے رہتے ہیں۔
* ایک کلو گرام 252 Californium میں ہر سیکنڈ دس لاکھ ایٹم خود بخود ٹوٹتے رہتے ہیں۔ اسی وجہ سے اسے neutron source کے طور پر استعمال کیا جاتا ہے۔ مختاری انشقاق کی اتنی زیادہ مقدار کی وجہ سے اس میں سے اچھی خاصی گرمی ہر وقت خود بخود نکلتی رہتی ہے جسے کسی بھی طرح روکا نہیں جا سکتا۔

جن ایٹم بموں میں پلوٹونیم 239 استعمال ہوتا ہے ان میں پلوٹونیم کو ٹھنڈا رکھنے کا میکینزم ہوتا ہے ورنہ اپنی ہی گرمی سے پلوٹونیم کے پگھل جانے کا خطرہ ہوتا ہے۔  

gun type کا ایٹم بم بنانے کے لیے ضروری ہے کہ مختاری انشقاق بہت زیادہ نہ ہو۔ یہی وجہ ہے کہ پلوٹونیم 239 سے gun type ایٹم بم نہیں بنایا جا سکتا بلکہ implosion type کا ایٹم بم بنایا جاتا ہے۔ البتہ یورینیم 235 سے gun type ایٹم بم بنایا جا سکتا ہے۔ ہیروشیما پر گرنے والا بم لٹل بوائے یورینیم 235 سے بنا gun type کا ایٹم بم تھا۔ اس کے برعکس ناگاساکی پر گرنے والا بم implosion type کا ایٹم بم تھا جسے فیٹ مین کا نام دیا گیا تھا۔ اس میں 13.6 پاؤنڈ یعنی 6.2 kg پلوٹونیم 239 موجود تھا اور اس میں سے صرف اڑھائی پاؤنڈ پلوٹونیم 239 استعمال ہوا باقی بکھر گیا۔

مزید دیکھیے
-----------

* کریٹیکل ماس
* جوہری بجلی گھر
* جوہری ہتھیار
* نیوٹرون کراس سیکشن
* پائیداری عناصر
* بریڈر ری ایکٹر
* کوسمک ریز
**لیہہ** یا **لیھ** بھارت کی ریاست جموں و کشمیر کے خطّہ لداخ کا ایک شہر ہے۔ یہ شہر **ہمالیہ سلطنت** لداخ کا پایۂ تخت تھا۔ اب ضلع **لیہہ** کا پایۂ تخت ہے۔ گجرات کے **کچھ** کے بعد ضلعِ لیہہ بھارت کا دوسرا سب سے بڑا ضلع ہے۔ سری نگر سے 160میل مشرق میں لداخ کوہستانی سلسلے کے دامن میں **لیہہ** واقع ہے۔ یہ ایشیا کی سب سے بلند موسمی رصدگاہ (Meteorological Observatory) ہے۔

جغرافیہ
-------

**لیہہ** سطحِ بحر سے 3،500 میٹر (11،483 فیٹ) بلندی میں واقع ہے۔ فی سال تقریبا 90 ملی میٹر بارش یہاں ملتی ہے۔ موسمِ سرما میں درجۂ حرارت منفی اٹھائیس (-28) سیلشیس تک پہنچتا ہے اور موسمِ گرما میں تینتیس سیلشیس تک پہنچتا ہے۔ 434کلو میٹر لمبی سری نگر - لیہہ شاہراہ اور 473 کلو میٹر لمبی **منالی - لیہہ** شاہراہ لیہہ سے رابطے کے اہم راستے ہیں۔ موسم کے مسائل کی وجہ سے دونوں شاہراہ خصوصی اوقات میں ہی کھلتی ہیں۔

تاریخ
-----

17 ویں صدی ء میں راجا **سینگے نمگیال** نے **لیہہ محل** تعمیر کیا۔ شاہی خاندان یہیں آباد تھے۔ بعد میں19ویں صدی ء میں یہ محل **کشمیری افواج** نے قبضہ کیا۔ اس محل کو 9 منازل ہیں۔

سیاحت کے مقامات
---------------

* ستونِ امن
* لیہہ محل
* عجائب خانۂ جنگ
* جامع مسجد
* جوکھانگ گومپا
* نمگیال سیمو گومپا
* شنکر گومپا
* لیہہ مساراتِ نوردی
* اسٹوک پیلس

تصاویر
------

ستونِ امن سے وادیٔ لیہہ کا نظارہ

* لیہہلیہہ
* لیہہ محل جو منہدم کر دیا گیالیہہ محل جو منہدم کر دیا گیا
* 1983ء میں تعمیر کردہ ستونِ امن1983ء میں تعمیر کردہ ستونِ امن
* لیہہ محللیہہ محل
* لیہہ مسجدلیہہ مسجد
* پرانا لیہہ بازارپرانا لیہہ بازار
* موسمِ گرما میں لیہہ کا منظرموسمِ گرما میں لیہہ کا منظر

بیرونی روابط
------------

* ویکی ٹراول میں لیہہ
* لداخ کے مسلمانوں کے بارے میںآرکائیو شدہ (Date missing) بذریعہ islamicvoice.com (Error: unknown archive URL)
**کیڈمیئم** (Cadmium) ایک کیمیائی عنصر ہے جس کی علامت Cd اور ایٹمی ماس نمبر 48 ہے۔ یہ دھات ہے اور 1817 میں جرمنی میں دریافت ہوئی۔

یہ دھات 321 ڈگری سنٹی گریڈ پر پگھلتی ہے۔

کیڈمیئم کا استعمال کم ہوتا جا رہا ہے مگر یہ اب بھی نکل کیڈمیئم بیٹری اور سولر سیل میں بہت استعمال ہوتا ہے۔
جوہری بجلی گھروں میں اسے فالتو نیوٹرون جذب کرنے کے لیے استعمال کیا جاتا ہے اس طرح نیوکلیئر ری ایکشن کی رفتار قابو میں رہتی ہے۔ نیوٹرون جذب کر کے کیڈمیئم گاما رے خارج کرتا ہے۔

کیڈمیئم سونا اور سونا ملی دھاتوں کا نقطہ پگھلاو کم کر دیتا ہے اس لیے سونے کے زیورات میں ٹانکہ (سولڈر) لگانے کے لیے بڑی کثرت سے استعمال کیا جاتا ہے۔

زیورات میں استعمال
------------------

دوری جدول کے گروپ 12 میں زنک کیڈمیئم اور پارہ شامل ہیں اور یہ تینوں دھاتیں گرم کرنے پر نسبتاً کم درجہ حرارت پر بخارات بن کر اُڑ جاتی ہیں۔ یعنی اگر سونے چاندی میں کیڈمیئم موجود ہو تو محض گرم کرنے پر یہ اڑ جاتا ہے اور سونا یا چاندی دوبارہ خالص بن جاتے ہیں۔ اس طرح سونے چاندی کی ری سائکلنگ آسان ہو جاتی ہے۔  

پگھلی ہوئی حالت میں چاندی اپنے حجم سے 22 گنا زیادہ آکسیجن جذب کر لیتی ہے جو ٹھنڈا کرنے پر خارج ہو جاتی ہے۔ اس کی وجہ سے کاریگر کو کچھ مشکلات کا سامنا کرنا پڑتا ہے۔ کیڈمیئم ڈی آکسیڈائزر کا کام کرتی ہے اور چاندی میں آکسیجن جذب نہیں ہونے دیتی۔  

چاندی کا قیراط کم کرنے کے لیے اکثر تانبا ملایا جاتا ہے مگر جب تانبا آکسائیڈ بناتا ہے تو چاندی پر دھبے پڑ جاتے ہیں۔ کیڈمیئم ان دھبوں کو بننے سے روکتا ہے۔  

کیڈمیئم کی ملاوٹ سے چاندی زیادہ آسانی سے پگھلتی ہے، روانی سے بہتی ہے اور اس سے تار یا چادر بنانا آسان ہو جاتا ہے۔  

18 قیراط کے ہرے رنگ کے سونے میں 12.5 فیصد تک کیڈمیئم موجود ہوتا ہے۔  

اگرچہ کیمیاء میں کیڈمیئم کو Cd سے ظاہر کیا جاتا ہے لیکن سنار اور زیور ساز کیڈمیئم کے لیے KDM کا تخفف استعمال کرتے ہیں۔ پہلے جب سونے کے زیورات میں ٹانکا لگانا ہوتا تھا تو تابنے اور سونے کا سولڈر استعمال ہوتا تھا جو لگ بھگ 14 قیراط سونے کا ہوتا تھا۔ یعنی 22 قیراط کے زیور کو جب بعد میں پگھلایا جاتا تھا تو ٹانکے کی وجہ سے وہ لگ بھگ 20 قیراط کا رہ جاتا تھا۔ لیکن سونے اور کیڈمیئم سے بنے سولڈر میں 14 کی بجائے 22 قیراط سونا ہوتا ہے اور ایسے ٹانکے والے 22 قیراط کے سونے کے زیور کو پگھلانے سے اس کے قیراط کم نہیں ہوتے

مسمومیت
-------

چونکہ کیڈمیئم کے مرکبات اور بخارات زہریلے ہوتے ہیں اس لیے اکثر ممالک نے زیورات میں کیڈمیئم کے استعمال پر پابندی عائید کر دی ہے۔2 مئی 2011 کو جاری ہونے والے ایک قانون کے مطابق یورپی یونیئن کے ممالک میں کسی بھی زیور میں کیڈمیئم کی مقدار 0.01 فیصد (یعنی ایک کلو سونے میں 100 ملی گرام) سے زیادہ نہیں ہونی چاہیے ۔  

خیال کیا جاتا ہے کہ کیڈمیئم کی وجہ سے سرطان (کینسر) ہو سکتا ہے۔  

تمباکو میں کیڈمیئم پایا جاتا ہے اور سگریٹ پینے والوں کو نقصان پہنچاتا ہے۔

مزید دیکھیے
-----------

* نیوٹرینو
* نیوٹرون کراس سیکشن

==بیرونی ربط==\* زیورات کے مختلف سولڈر (انگریزی میں)

حوالے
-----

1. ↑  
D. R. Lide، مدیر (2000)۔ "Magnetic susceptibility of the elements and inorganic compounds"۔ [[CRC Handbook of Chemistry and Physics]] (PDF) (81st ایڈیشن)۔ CRC Press۔ ISBN 978-0-8493-0481-1  وصلة إنترويكي مضمنة في URL العنوان (معاونت)
2. ↑  DELMER- Handbook on assaying and\_refining\_of\_gold
3. ↑  cadmium testing
4. ↑  What do Hallmark, 916 & KDM jewellery mean?
5. ↑  Cadmium in tobacco.

نگار خانہ
---------

* 
*
تعبیر وراثہ یا gene expression سے مراد خلیات میں جاری ہونے والا ایک ایسا عمل ہے جس کے ذریعہ خلیے میں موجود وراثے یا جینز اپنی تعبیر دکھاتے ہیں یا دوسرے الفاظ میں یوں کہ لیں کے اپنے فعل یا کام کا اظہار کرتے ہیں۔ ایک خلیے میں موجود کل وراثوں یا جینز (جو ڈی این اے پر مشتمل ہوتے ہیں) کو اس جاندار کا موراثہ (genome) کہا جاتا ہے۔ اور اس طرح ایک موراثے میں ہزاروں تک جینز ہوسکتی ہیں، مثلا انسانی موراثہ میں 30 ہزار سے زائد وارثے پائے جاتے ہیں۔ ان 30 ہزار سے زائد genes یا وراثوں میں سے صرف وہ جینز متحرک ہوکر کام کر رہی ہوتی ہیں جن کی اس وقت اس خلیے کو ضرورت ہوتی ہے اور باقی ماندہ تمام وراثے یا جینز حالت سکون میں ہوتے ہیں یا یوں کہ لیں کہ خاموش ہوتے ہیں۔ اس وضاحت کے بعد اب تعبیر کی ایک اور انداز میں تعریف ایسے بھی کی جا سکتی ہے کہ موراثہ (genome) یا سادہ الفاظ میں کل ڈی این اے میں موجود حیاتیاتی معلومات کو حیات کے لیے لازمی افعال کی انجام دہی کی خاطر خلیات ان کو ایک منظم طریقے سے حاصل کرکے ان پر عمل درآمد کرتے ہیں اور ڈی این اے سے معلومات نکالنے کا یہ منظم طریقہ تعبیر وراثہ پر انحصار کرتا ہے، یعنی جس کی ضرورت ہو صرف اسی سے کام لیا جاتا ہے۔

گویا تعبیر وراثہ کسی مخصوص جین کا اظہار اور اس کا زندگی پر اثرانداز ہونے کا عمل ہوتا ہے۔ ڈی این اے میں موجود وراثے یا genes دراصل اپنے اندر رموز (Codes) رکھتے ہیں۔ ایک رمز چار قاعدوں (A G C U) میں سے کسی تین قاعدوں پر مشتمل ہوتا ہے اور یہ کسی مخصوص امینو ایسڈ کی شناخت کرتا ہے اور ان امینو ایسڈ کے ذریعہ لحمیات کی تالیف (synthesis) کرتا ہے مثال کے طور پر CAG گلوٹامین اور ACA تھریونین کی شناخت کرتا ہے اس طرح کل 64 اقسام کے رموز (کوڈز) ڈی این اے میں پائے جاتے ہیں (لحمیات یعنی پروٹین دراصل امینو ایسڈ سے بننے والے مکثورہ سالمات یا polymer molecules ہوتے ہیں)

آسان طور پر اس بات کو یوں سمجھا جا سکتا ہے کہ جین میں پائے جانے والے رموز یا کوڈز دراصل HTML کے کوڈ کی مانند ہیں جو جب کمپیوٹر یا کمپیوٹر کی اسکرین پر ظاہر ہوتے ہیں تو ایک تحریر بنادیتے ہیں یعنی HTML کوڈز جب عمل پیرا ہوتے ہیں تو ان کی کی تعبیر یا اظہار (expression)، کمپیوٹر کے اسکرین پر تحریر کی شکل میں ہوتا ہے۔ بالکل اسی طرح کسی وراثہ یا جین میں موجود A G C U کے کوڈز جب عمل پیرا ہوتے ہیں تو ان کی تعبیر یا اظہار (expression)، لحمیات کی شکل میں ہوتا ہے۔

کسی وراثہ یا جین کی وہ حالت کہ جب وہ پوشیدہ رموز کی صورت میں ہوتی ہے طرز وراثی (genotype) کہلاتی ہے اور جب اس کی تعبیر یا اظہار لحمیات کی صورت میں ہوتا ہے اور اس کے ذریعہ جاندار کی زندگی کی شکل صورت بنتی ہے تو اس کو طرز ظاہری (phenotype) کہا جاتا ہے۔

* تفسير الاحلام محمد بن سيرينآرکائیو شدہ (Date missing) بذریعہ amatbakh.com (Error: unknown archive URL)
**توت آئل فیلڈ** تحصیل پنڈی گھیب، ضلع اٹک، سطح مرتفع پوٹھوہار، پنجاب، پاکستان میں واقع ہے۔ یہ مقام پاکستانی دار الحکومت اسلام آباد سے جنوب مغرب میں 135 کلو میٹر کے فاصلے پر واقع ہے، جسے توت نامی گاؤں کے نام پر **توت آئل فیلڈ** کا نام دیا گیا۔ یہاں پر ایک غلط فہمی کا ازالہ ضروری ہے کہ توت آئل فیلڈ جغرافیائی اعتبار سے نکہ کلاں کی حدود میں واقع ہے۔ لیکن چونکہ ابتدائی طور پر پڑاؤ توت کے مشہور ڈاک بنگلہ پر کیا گیا تھا جس وجہ سے **توت آئل فیلڈ** کے نام سے موسوم ہو گیا۔

ابتدائی طور پر یہاں 1960ء میں تیل دریافت ہوا۔ پاکستان پٹرولیم اور پاکستان آئل فیلڈ نے 1961ء میں کارروائی شروع کی، 1964ء میں پہلی بار ڈرلنگ شروع کی گئی اور 1967ء میں یہاں سے تجارتی ترسیل شروع ہوئی۔ یہاں تقریباً 60 میلیون بشکه (9,500,000 میٹر3) تیل موجود ہے، جس میں سے صرف 12 سے 15 فیصد ہی نکالا جا سکتا ہے۔ 1986ء میں اس آئل فیلڈ کو کافی عروج حاصل ہوا، جب تقریباً 2,400-بشکه (380 میٹر3) تیل یومیہ نکالا جا رہا تھا۔

مزید دیکھیے
-----------

* پاکستان آئل فیلڈ

حوالہ جات
---------

1. ↑  "International Sovereign Energy Inks Deal for Toot Oilfield"۔ Rigzone۔ 2005-01-05۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 23 دسمبر 2007  الوسيط `|url-status=` تم تجاهله (معاونت)

| * د
* ب
* ت
ضلع اٹک کے موضوعات |
| --- |
| وجہ تسمیہ  ·  گھیبی لہجہ  ·  انسانی تہذیب کا اولین گہوارہ |
| تحصیلیں | اٹک ·  پنڈی گھیپ ·  جنڈ ·  حسن ابدال ·  حضرو ·  فتح جنگ ·  |
| شہر | اٹک  ·  حضرو  ·  حسن ابدال  ·  جنڈ، اٹک  ·  فتح جنگ  ·  پنڈی گھیب  ·  توت |
| قصبہ جات | پنڈسلطانی ·  جلالیہ ·  چھب ·  چھچھ ·  حاجی شاہ ·  نانگاوالی ·  ہدووالی ·  |
| اہم مقامات | اٹک پل ·  سلسلہ کوہ کالا چٹا ·  قلعہ اٹک ·  گردوارہ پنجہ صاحب  ·  دریائے سندھ |


1. ↑  "OGDCL :: Content Page"۔ 28 مارچ 2019 میں اصل سے آرکائیو شدہ۔ اخذ شدہ بتاریخ 17 جنوری 2021  الوسيط `|url-status=` تم تجاهله (معاونت)
املوک، جاپانی پھل یا انگریزی میں اس کو Persimmon کہتے ہیں۔املوک دیکھنے میں بہت خوشنما نظر آتا ہے اور اس کی شکل ٹماٹر سے ملتی جلتی ہے۔ ٹماٹر رنگت میں سرخ لیکن املوک رنگ کے لحاظ سے نارنگی ہوتا ہے۔ لیکن کھانے میں یہ انتہائی مزیدار ہوتا ہے۔ اس کا گودا نہایت نرم ہوتا ہے۔ اور اپنی صفات کے لحاظ سے یہ پاکستانی عوام میں کافی مقبول ہو چکا ہے اور ہر کوئی اس کو پسند کرتا ہے۔

  

پاکستانی آب و ہوا کے لیے یہ پھل موافق ہے اسی لیے اس کی کاشت دن بدن بڑھتی چلی جارہی ہے۔ املوک گرم مزاج پھل ہے اس لیے اس کو ہمیشہ اعتدال میں ہی کھائیں۔ اور ہمیشہ پکا ہوا پھل کھائیں کچا پھل نقصان دہ ہو سکتا ہے۔املوک میں وٹامن اے، وٹامن بی اور سی، پروٹین، کیلشیم، فاسفورس، فولاد اور پوٹاشیم پایا جاتا ہے۔ سو گرام پھل میں صرف 80 کیلوریز ہوتی ہیں۔

طبعی فوائد
----------

* ٭ اس پھل کو کمر درد میں کھانا فائدہ مند ہوتا ہے۔
* ٭گلے کی سوزش اور خراش میں بھی فائدہ مند ہے۔

٭سخت جسمانی مشقت سے پٹھوں کی اکڑن اور درد میں مفید ہے۔

* ٭بڑی آنت میں خرابیوں کو دور کرنے میں مدد کرتا ہے۔
* ٭یہ ہمارے نظام انہظام کو درست رکھتا ہے۔
* ٭دل کی بیماریوں میں کھانا فائدہ مند ہے۔
* ٭ شوگر کو کنٹرول کرتا ہے۔
* ٭قوت معدافعت میں اضافہ کا سبب بنتا ہے۔
* ٭وزن کی کمی کا سبب ہے۔
* ٭یہ پھل آنت کے زخم ٹھیک کرتا ہے۔
* ٭ بڑی آنت کے ورم کو کم کرتا ہے۔
* ٭ قبض کو دور کرتا ہے۔
* ٭ اپینڈ

مزید دیکھیے
-----------

* پاکستانی پھل
*اگر یہ صفحہ مطلوبِ تلاش نہیں تو دیکھیۓ ،* حاسہ (Sense)۔
سائنس اور بالخصوص طب و حیاتیات میں **حس** (Sensation) سے مراد کسی جاندار کو ہونے والی اس حسی ادراک کی ہوتی ہے کہ جو کسی حسی یا Sensory عضو کے کسی منبہ یا Stimulus سے تحریک پانے کے بعد دماغ میں کوئی احساس اجاگر کرتی ہے۔ یہ حس آنکھ سے داخل ہونے والی روشنی بھی ہو سکتی ہے اور یا پھر جلد پر لگنے والی کوئی شے (جیسے کوئی گرم چیز) بھی ہو سکتی ہے۔ حس کی جمع احاسیس کی جاتی ہے۔

طبی لحاظ سے اس کی تعریف یوں کی جاتی ہے کہ ؛ حس سے مراد یہ ہوتی ہے کہ کسی حاصلہ یا receptor کو مُثار (excite) کرنے کہ بعد کوئی کسی احساس (لمس، بصارت، ذائقہ وغیرہ) ایک حسی عصب کے ذریعہ سے سفر کرتا ہوا دماغ کے محس (sensorium) تک پہنچے اور اس طرح سے کوئی پیغام ایک حاصلہ سے لے کر دماغ میں وارد ہونے والے عصب کو عصب وارد یا afferent nerve کہا جاتا ہے۔

احساس ایک محرک کی ابتدائی خصوصیات کا پتہ لگانے ہے۔
احساس اور تاثر کو عام طور پر ایک ساتھ کی میں سوچا ہے۔

مزید دیکھیے
-----------

|  |  |
| --- | --- |
| * آگاہی (Perception)
* ذکاء (Intelligence)
* حکمت (Wisdom)
* خیال (Thought)
* دانائی (Sapience)
* شعور (Consciousness)
 | * عقل (Mind)
* علم غیب (Esotericism)
* لاشعور (Unconsciousness)
* معارف (Gnosis)
* معرفت (Gnosticism)
* ادراک (Cognition)
 |
|

حوالہ جات
---------
**حلال جانور** اس جانور کو کہا جاتا ہے جس کو کھانا حلال اور شریعت میں جائز ہو۔ اسلامی شریعت میں بھی کچھ جانور حلال جانور کہلاتے ہیں۔  

اسلام میں ہر جانور کا گوشت حلال نہیں بلکہ چند مخصوص جانور ہی ہیں کہ جن کا گوشت حلال ہے - ان جانوروں میں چرند (گائے، بیل، بھیڑ، بکرا، اونٹ اورہرن وغیرہ) نیز مچھلیوں اور پرندوں کی چند اقسام حلال ہیں۔ مسلمان ان جانوروں میں سے چرند و پرند کو حلا ل طریقے سے ذبح کر کے ان کا گوشت کھاتے ہیں۔ حلال طریقے سے ذبح ہونے والے جانور کو ذبیحہ کہا جاتا ہے۔  

مسلمان اپنے مذ ہبی تہوار "عید الاضحیٰ "کے موقع پر اپنی حیثیت کے مطابق گا ئے، بیل، بکرا ذ بح یا اونٹ نحر کر کے قربانی کرتے ہیں- ان لاکھوں جانوروں کو ذبح کرنے کے با وجود ان جانوروں کی تعداد میں کمی نہیں آتی۔ بلکہ اس میں حکمت یہ بھی ہے انسان جانوروں سے غافل نہ رہے نیز حیات حیوانی میں بھی توازن قائم رہے۔

قرآن میں حکم حلت
================

يَسْأَلُونَكَ مَاذَا أُحِلَّ لَهُمْ قُلْ أُحِلَّ لَكُمُ الطَّيِّبَاتُ وَمَا عَلَّمْتُم مِّنَ الْجَوَارِحِ مُكَلِّبِينَ تُعَلِّمُونَهُنَّ مِمَّا عَلَّمَكُمُ اللّهُ فَكُلُواْ مِمَّا أَمْسَكْنَ عَلَيْكُمْ وَاذْكُرُواْ اسْمَ اللّهِ عَلَيْهِ وَاتَّقُواْ اللّهَ إِنَّ اللّهَ سَرِيعُ الْحِسَابِo  

’’لوگ آپ سے سوال کرتے ہیں کہ ان کے لیے کیا چیزیں حلال کی گئی ہیں، آپ (ان سے ) فرما دیں کہ تمہارے لیے پاک چیزیں حلال کر دی گئی ہیں اور وہ شکاری جانور جنہیں تم نے شکار پر دوڑاتے ہوئے یوں سدھار لیا ہے کہ تم انہیں (شکار کے وہ طریقے) سکھاتے ہو جو تمہیں ﷲ نے سکھائے ہیں سو تم اس (شکار) میں سے (بھی) کھاؤ جو وہ (شکاری جانور) تمہارے لیے (مار کر) روک رکھیں اور (شکار پر چھوڑتے وقت) اس (شکاری جانور) پر ﷲ کا نام لیا کرو اور ﷲ سے ڈرتے رہو۔ بے شک ﷲ حساب میں جلدی فرمانے والا ہے‘‘۔
(قرآن: سورۃ المائدہ:4)  

الْيَوْمَ أُحِلَّ لَكُمُ الطَّيِّبَاتُ وَطَعَامُ الَّذِينَ أُوتُواْ الْكِتَابَ حِلٌّ لَّكُمْ وَطَعَامُكُمْ حِلٌّ لَّهُمْ ۔۔۔o  

’’آج تمہارے لیے پاکیزہ چیزیں حلال کر دی گئیں اور ان لوگوں کا ذبیحہ (بھی) جنہیں (الہامی) کتاب دی گئی تمہارے لیے حلال ہے اور تمہارا ذبیحہ ان کے لیے حلال ہے۔۔۔‘‘۔
(قرآن: سورۃ المائدہ:5)  

يَا أَيُّهَا الَّذِينَ آمَنُواْ كُلُواْ مِن طَيِّبَاتِ مَا رَزَقْنَاكُمْ وَاشْكُرُواْ لِلّهِ إِن كُنتُمْ إِيَّاهُ تَعْبُدُونَo  

’’اے ایمان والو! ان پاکیزہ چیزوں میں سے کھاؤ جو ہم نے تمہیں عطا کی ہیں اور ﷲ کا شکر ادا کرو اگر تم صرف اسی کی بندگی بجا لاتے ہو‘‘۔
(قرآن: سورۃ البقرہ:172)  

كُلُواْ مِن طَيِّبَاتِ مَا رَزَقْنَاكُمْ وَلَا تَطْغَوْا فِيهِ فَيَحِلَّ عَلَيْكُمْ غَضَبِي وَمَن يَحْلِلْ عَلَيْهِ غَضَبِي فَقَدْ هَوَىo  

’’(اور تم سے فرمایا : ) ان پاکیزہ چیزوں میں سے کھاؤ جن کی ہم نے تمہیں روزی دی ہے اور اس میں حد سے نہ بڑھو ورنہ تم پر میرا غضب واجب ہو جائے گا اور جس پر میرا غضب واجب ہو گیا سو وہ واقعی ہلاک ہو گیا‘‘۔
(قرآن: سورۃ طٰہٰ:81)  

أُحِلَّ لَكُم صَيدُ البَحرِ وَطَعامُهُ مَتـٰعًا لَكُم وَلِلسَّيّارَ‌ةِ o  

’’تمہارے لیے سمندر کا شکار اور اس کا کھانا حلال کیا گیا ہے تمہارے اور مسافروں کے فائدے کے لیے‘‘۔
(قرآن: سورۃ المائدہ:96)

سنت میں حلت
===========

تقسیم بندی
==========

تمام حلال جانور پاک ہوتے ہیں اورحلال جانوروں کی تین قسمیں ہیں۔ 1- بری جانور 2- دریائی جانور 3- پرندے 
بری جانور

دریائی جانور
------------

پرندے
-----

حوالہ جات
---------
**علی احمد کریم بخش بروہی**| 

|  |
| --- |
| بروہی |

 |
|
| **تاریخ پیدائش:** | 11 نومبر 1921 |
| **جائے پیدائش:** | شکار پور |
| **تاریخ وفات:** | 30 نومبر 2003 |
| **جا‎ئے وفات:** | کرچی |
|

سندھ کے نامور دانشور اور مزاح نگار اور پاکستان کے مشہور قانون دان اے کے بروہی کے بھائی۔ علی احمد بروہی گھوٹکی ضلع کے قصبے کھنبڑا میں پیدا ہوئے- ابتدائی تعلیمشکارپور کے شہر گڑھی یاسین سے حاصل کرنے کے بعد سندھ مدرسۃ السلام کراچی سے میٹرک کیا - اور انیس سو اکتالیس میں رائل بحریہ میں ملازمت اختیار کی- انیس سو چھیالیس میں برصغیر کی تاریح کی مشہور فوجی بغاوت جو رائل نیوی بغاوت کے طور پر مشہور ہوئی اس میں انھوں نے بڑھ چڑھ کر حصہ لیا-

اس پاداش میں ان کا دوسرے باغیوں کے ساتھ کورٹ مارشل ہوا اور انھیں چار سال قید بامشقت کی سزا سنائی گئی- انھوں نے ایک سال قید ہندوستان کی مختلف جیلوں میں گزارا- اس اثنا میں ملک آزاد ہو گیا اور انھیں رہائی نصیب ہوئی- جیل سے رہا ہونے کے بعد انھوں نے صحافت کا پیشہ اختیار کیا اورنامور سیاست دان پیر علی محمد راشدی کی ادارت میں شایع ہونے والے روزنامہ "قربانی" میں ملازمت شروع کی-

اس اخبار کے مالک جی ایم سید تھے- صحافت کے دوران بعض "قابل اعتراض" مضمون لکھنے پر حکومتِ وقت ناراض ہو گئی او!ر ان کی گرفتاری کے وارنٹ جاری کئے گئے - لیکن بروہی روپوش ہو گئے اور خیرپور ریاست میں جا کر پناہ لی- اس وقت خیرپور الگ ریاست تھی- چند ہی ماہ میں اپنی ذہانت اور علمی صلاحیتوں کی وجہ سے خیرپور ریاست کے وزیر اعظم قزلباش کے اطلاعات کے مشیر ہو گئے-

انیس سو پچپن میں جب مغربی پاکستان کے چاروں صوبوں کو ملا کر ون یونٹ قائم کیا گیا تو خیرپور ریاست سے ان کی خدمات مغربی پاکستان حکومت کے حوالے کردی گئیں- بروہی نے محکمہ اطلاعات میں مختلف عہدوں پر کام کیا اور آخر میں سیکریٹری اطلاعات سندھ کے طور پر ریٹائر ہوئے- اپنی باغی طبیعت کی وجہ سے ان کا سزا کے طور پر مختلف مقامات پر تبادلہ ہوتا رہا- سال انیس سو باہتر میں بعض اختلافات کی وجہ سے بروہی کو ذوالفقارعلی بھٹو نے نوکری سے نکال دیا- لیکن ملک میں مارشل لا کے نفاذ کے بعد جنرل ضیاالحق نے انھیں دوبارہ طلب کیا اور وہ سرکاری ملازمت پر بحال کر دیے گئے-

انھوں نے 2002ء میں متحدہ قومی موومنٹ میں شمولیت اختیار کی- وہ سندھی بولنے والی پہلی نامور شخصیت تھے جنھوں نے الطاف حسین کی قیادت میں چلنے والی جماعت میں شمولیت احتیار کی۔ سرکاری ملازم اور رائل نیوی کی بغاوت کے علاوہ علی احمد بروہی سندھ میں طنز و مزاح نگار، کالم نویس اور صحافی کے طور پر پہچانے جاتے ہیں- انھوں نے تیرہ کتابیں لکھیں- جن میں "جام جاموٹ جامڑا" -"ککھ پن" - "سڈن متھے سڈڑا" زیادہ مشہور ہیں - انھوں نے چوکنڈی کے قبرستان اور مقبرہ پر انگریزی میں بھی ایک کتاب لکھی ہے- بروہی ایک ایسے دانشور تھے جن کو سندھ کے لوگوں کی سماجی نفسیات، رہن سہن پر عبور حاصل تھا-